पाएं अपने शहर की ताज़ा ख़बरें और फ्री ई-पेपरडाउनलोड करें
अम्बिकापुर. सरगुजा जिले के मुख्यालय अम्बिकापुर से लगभग 60 किलोमीटर की दूरी पर मैनपाट में धरती हिलती है। न तो वहां भूचाल आता है और न किसी नक्सली हिंसा के कारण धरती में घबराहट का कंपन है। जलजली नाम की नदी के पास जमीन पर पैर रखते ही वह कांपने लगती है। जमीन पर कूदते ही वह धंसती है और गेंद की तरह वापस ऊपर आ जाती है। कुदरत के इस खेल को देखने पहुंचे सैलानी कुछ देर तक बच्चों की तरह उछलते रहते हैं।
छत्तीसगढ़ पर्यटन के सुंदर सैला रिसार्ट से साढ़े तीन किलोमीटर की दूरी साल वन के बीच से पार करने पर जलजली नदी दिखाई देती है। नदी का किनारा दूब की हरी परत से ढंका हुआ है। पचासों किस्म की बहुरंगी वनस्पतियां हैं। रंग-बिरंगे फूल हैं। पीले, लाल, नीले, पत्तियों से मिलते-जुलते रंग के। जमीन पर कूदने से वह हिलती क्यों है? जलजली की विशेषता से बाहरी दुनिया बहुत अधिक परिचित नहीं है।
जलजली के बारे में बाहरी लोग नहीं जानते। इसके बावजूद प्रतिदिन बीस से तीस वाहनों में भरकर सैलानी कुदरत के कारनामे को देखने पहुंचते हैं। छत्तीसगढ़ पर्यटन निगम के रक्षक अरुण यादव ने उत्साहित होकर हमें बताया। दुनिया के किसी भी इलाके में जमीन के हलके कंपन से घबराहट फैल जाती है। भूचाल में भारी क्षति होती है। यही एकमात्र भूचाल है जिसका लोग आनंद लेते हैं और चकित होकर दांतों तले अंगुली दबा लेते हैं।
जलजली नदी पर जलजली स्थल से कुछ दूर पर झरना है। वन गहन होने के कारण पास जाकर निर्झर देखने के लिए मार्ग नहीं बना है। पर्यटन मंत्री बृजमोहन अग्रवाल ने पूरे मैनपाट क्षेत्र को पर्यटन नक्शे पर लाने की कामयाब पहल की। छत्तीसगढ़ पर्यटन के सुंदर सैला रिसार्ट का मुख्यमंत्री उद्घाटन कर चुके हैं और अब रहने की उपयुक्त व्यवस्था हो गई है। पैर रखते ही डोलती जमीन, जलप्रपात आदि के बारे में सैलानियों को जानकारी दी जा रही है।
पचास से अधिक किस्मों की बूटियों के बारे में शोध किया जाना बाकी है। यह भी शोध हो कि इन बूटियों में मिट्टïी को पकडऩे की कोई विशेष ताकत है या नहीं? यदि ताकत है तो जमीन का कटाव तथा उत्तर प्रदेश और बिहार में प्रवाह बदलने वाली नदियों का मार्ग स्थिर रखने में काम लाया जा सकता है। इससे जमीन को लेकर विवादों का अंत होगा तथा किसानों और इन राज्यों के देहातों की दुश्चिंता दूर होगी।
क्या सोचते हैं मंत्री
छत्तीसगढ़ के पर्यटन मंत्री बृजमोहन अग्रवाल ने बताया कि आरंभिक शोध के अनुसार जमीन के नीचे पानी है। पानी के ऊपर मिट्टïी और वनस्पति की कड़ी परत मोटी होती गई। मिट्टïी को वनस्पति ने इतनी मजबूती से पकड़ रखा है कि न तो मिट्टïी अलग होती है और न बहती है।
प्रश्न उठता है कि मिट्टïी पानी में घुलती क्यों नहीं है? मिट्टïी की आठ-दस मीटर मोटी परत उसे पिंड का आकार देती है, क्या? करीब तीन एकड़ क्षेत्र में इस तरह की मिट्टïी है जो कूदने पर ऊपर नीचे होती है। जमीन पर जलजला हल्का भूचाल आता है परंतु कोई नुकसान नहीं होता। आज तक कूदने से मिट्टïी नहीं धंसी। नदी के कारण स्थान का नाम भी जलजली पड़ गया है। उर्दू में जलजला मतलब भूचाल।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn